text: Olieterminal til to mia. kr. skyder op i Fredericia
  03 november 2014 kl. 15.18
  Shells olieraffinaderi får en nabo til næsten to milliarder kroner. Mandag var pressen inviteret på rundtur på DONGs kommende olieterminal i Fredericia.
  
  Olieterminalen er under opbygning, men anlægget kører allerede. Men først i 2017 skal det være klar for alvor, når olie og gas strømmer ind fra Hejre-feltet i Nordsøen 400 kilometer væk.
  - Vi er klar, siger Lars Bach fra DONG Oil Pipe ? et datterselskab under DONG Energy.
  Det nye anlæg ventes at give arbejde til en snes ansatte, men i byggefasen, som har varet halvandet år, har der været endnu flere arbejdspladser i byen.
  - Vi er 230 på pladsen i øjeblikket, forklarer Lars Bach.
  Borgerne i Fredericia kommer nok mest til at bemærke den nye terminal på et 60 meter høj flammetårn ? magen til Shell-raffinaderiets. Men ellers skulle der ikke være gener ? eller grund til utryghed med den nye olie-terminal.
  Men noget har borgerne allerede mærket til anlægget. Nemlig da kæmpe-tanke til 1800 kubikmeter gas skulle køres gennem Fredericia.
  Hør Lars Bach fortælle om terminalen og dens betydning for Fredericia (Varighed: 1:20)
  Fakta om udvidelse af olieterminalen
  DONG Energy ejer olieterminalen i FredericiaTerminalen modtager og behandler stabil råolie fra NordsøenCB&I ombygger olieterminalen således, at propan og butan kan udskilles fra råolien på terminalen. Råolie, propan og butan kan herefter udskibes separat.Ombygningen omfatter i hovedtræk fraktioneringskolonner, afgasnings- units, lagertanke, udskibningsfaciliteter samt tilhørende overvågningssystemer.Anlægget skal kunne behandle 80.000 tønder råolie om dagen.
  
  Fakta om Hejre-feltet
  Hejre er et olie- og gasfelt i den danske Nordsø og befinder sig ca. 300 km. nordvest for Esbjerg.DONG Energy er operatør og ejer 60 procent af feltet. BayernGas ejer 40 procent.Hejre-feltet skal efter planen begynde at producere sidst i 2015 og vil mere end fordoble DONG Energy?s olie og gas produktion i den danske del af Nordsøen.Feltets samlede reserver er ca. 170 mio. tønder olieækvivalenter ? to tredjedele olie og en tredjedel naturgas
  DONG-animation om Hejre-feltet
  
  